Diari Oficial de la Generalitat Valenciana


Sumari del DOGV 7648, del 02-11-2015 (2015/8758)

RESOLUCIÓ de 26 d'octubre de 2015, del director de l'Institut Cartogràfic Valencià, per la qual es fa pública la convocatòria del VIII Premi Cartografia i Territori Pare Tosca per a projectes de fi de carrera i treballs d'investigació sobre cartografia 3D, teledetecció i ordenació del territori.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7648

Data del DOGV
:   02-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8758


Data del document
:   26-10-2015

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * distinció honorífica

RESOLUCIÓ de 26 d'octubre de 2015, del director de l'Institut Cartogràfic Valencià, per la qual es fa pública la convocatòria del VIII Premi Cartografia i Territori Pare Tosca per a projectes de fi de carrera i treballs d'investigació sobre cartografia 3D, teledetecció i ordenació del territori. [2015/8758]  
L'Institut Cartogràfic Valencià, d'ara en avant ICV, com a organisme autònom de caràcter mercantil, adscrit a la Conselleria d'Habitatge, Obres Publiques i Vertebració del Territori, té com a objectius l'impuls, la coordinació i el foment de les tasques de desenrotllament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat Valenciana.  
  
Des de l'ICV, es considera important implicar-se en el món universitari per mitjà del reconeixement i l'estímul de l'activitat dels alumnes que cursen estudis relacionats amb els objectius de l'entitat.  
  
Amb l'objectiu de dinamitzar esta activitat, el Consell Rector de l'ICV, va acordar en la seua reunió de 17 de maig de 2005, la creació dels Premis de Cartografia i Territori Pare Tosca, dirigits als alumnes que hagen presentat el projecte de fi de carrera o treballs d'investigació en qualsevol universitat de la Comunitat Valenciana en l'últim any acadèmic. Els premis convocats oferixen l'oportunitat d'incentivar els treballs relacionats amb els objectius de l'ICV.  
Que les bases reguladores per a la concessió d'ajudes per a la realització de pràctiques professionals en matèria de desplegament i aplicació noves tecnologies i optimització de processos cartogràfics, van ser aprovades mitjançant la Resolució de 15 d'abril de 2010, del president del Consell Rector de l'Institut Cartogràfic Valencià (DOCV 6268, 17.05.2010), modificades parcialment, mitjançant una Resolució de 10 de febrer de 2011 (DOCV 6467, 24.02.2011), les quals regixen en la present convocatòria.  
Per tot això, i en execució de l'Acord del Consell Rector de l'ICV, de 17 de maig de 2005, resolc:  
  
Únic  
Procedir a la convocatòria pública del VIII Premi Cartografia i Territori Pare Tosca per a projectes de fi de carrera i treballs d'investigació sobre cartografia 3D, teledetecció i ordenació del territori, de conformitat amb les bases reguladores vigents que van ser aprovades mitjançant la Resolució de 15 d'abril de 2010 que es contenen en l'annex I d'esta resolució.  
  
DISPOSICIÓ FINAL  
  
Esta resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 26 octubre de 2015.- El director de l'Institut Cartogràfic Valencià: Emilio Forcén Tárrega.  
  
  
  
ANNEX I  
  
Convocatòria pública per a la concessió del VIII Premi de Cartografia i Territori Pare Tosca, dirigit a reconéixer i estimular la creació tècnica, l'enginy i l'esforç en la realització de projectes de fi de carrera o treballs d'investigació relacionats amb la cartografia 3D, la teledetecció i l'ordenació del territori que van ser aprovades mitjançant la Resolució de 15 d'abril de 2010, del president del Consell Rector de l'Institut Cartogràfic Valencià (DOCV 6268, 17 .05.2010).  
  
  
Primera. Objecte  
És objecte d'esta resolució la convocatòria del VIII Premi de Cartografia i Territori Pare Tosca, dirigit a reconéixer i estimular la creació tècnica, l'enginy i l'esforç en la realització de projectes de fi de carrera o treballs d'investigació relacionades amb la cartografia 3D, la teledetecció i l'ordenació del territori.  
  
Segona. Publicitat  
Esta convocatòria es publicarà en el Diari Oficial de la Comunitat Valenciana i serà remesa a les universitats de la Comunitat Valenciana, estant disponible a més en la pàgina web de l'ICV, www.icv.gva.es.  
  
  
Tercera. Condicions de participació  
Els participants hauran de complir els requisits previstos en l'article 13 de la Llei 38/2003, de 17 de novembre, General de Subvencions i a més hauran de:  
a) Ser autors dels treballs que opten al premi.  
b) Haver aprovat el corresponent projecte o treball d'investigació durant el curs acadèmic 2014-2015 en qualsevol de les universitats radicades a la Comunitat Valenciana.  
El premiat haurà d'estar al corrent en el compliment dels seus obligacions tributàries i davant de la Seguretat Social, de conformitat amb el que establix l'article 14.1.e, de la Llei 38/2003, General de Subvencions, per a la qual cosa, podrà autoritzar l'ICV, perquè obtinga directament l'acreditació del compliment de les obligacions tributàries i amb la Seguretat Social, a fi de simplificar i reduir les càrregues administratives en els procediments gestionats per l'administració de la Generalitat i el seu sector públic, de conformitat amb el que establix l'article 5 del Decret 165/2010, de 8 d'octubre, del Consell. En el cas de no reunir els requisits per a estar obligats a presentar les declaracions o documents a què es referixen les obligacions anteriors, aportarà la declaració responsable del fet indicat.  
  
Quarta. Contingut dels treballs  
Els projectes o treballs d'investigació hauran de versar sobre cartografia 3D, teledetecció o ordenació del territori i podran presentar-se en qualsevol de les dos llengües oficials de la Comunitat Valenciana.  
  
  
Quinta. Requisits dels treballs  
5.1. Els treballs hauran d'haver sigut prèviament aprovats per les respectives escoles o facultats universitàries.  
5.2. Haver sigut realitzat per un autor que complisca els requisits inclosos en el punt 3 anterior.  
5.3. No haver sigut prèviament publicat.  
5.4. Es presentarà una còpia del projecte o tesi en format digital, en format PDF.  
5.5. El treball es presentarà amb els mateixos formats i característiques amb els que ha obtingut en la seua escola o facultat universitària, la validesa com a treball de fi de carrera, tesina, etc. No s'introduiran simplificacions ni ampliacions ni cap addició.  
5.6. Els treballs presentats en una altra llengua diferent de les oficials de la Comunitat Valenciana hauran de presentar-se degudament traduïts en la seua totalitat.  
  
Sexta. Exclusions  
6.1. Queden excloses les tesis doctorals, no així els treballs d'investigació de tercer cicle realitzats per a obtindre la suficiència investigadora.  
6.2. Queden exclosos els treballs firmats col·legiadament per més d'un autor.  
  
Sèptima. Presentació de sol·licituds, la seua formalització i el termini  
Les sol·licituds per a optar al premi, segons el model que figura com annex II a esta resolució, podran presentar-se:  
En el Registre de l'ICV, siti en la ciutat administrativa 9 d'Octubre, torre 1, planta primera, carrer de Castán Tobeñas, número 77, 46869 València, o en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú. En este cas, els interessats hauran de remetre, per mitjà d'un fax al número 070 088 000 de l'ICV, una còpia de l'annex II, en el qual conste el segell i la data de presentació en el registre oficial corresponent.  
- Els que així ho desitgen, podran realitzar la presentació i el registre de sol·licituds, per mitjans electrònics i sol·licitar que les comunicacions i notificacions es practiquen per la dita via, una vegada transcorregut el termini previst en la disposició addicional quinta del Decret 132/2009, de 4 de setembre, del Consell, pel que regula la concessió de beques.  
- Estos tràmits tindran plena validesa d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir amb els requisits de seguretat establits, la designació de la direcció o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat.  
- Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'ICV, en els termes i les condicions que s'arrepleguen en la Llei Orgànica 15/1999, de 13 de desembre, de protecció de dades de caràcter personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.  
  
Per a optar al premi, a més de la sol·licitud anterior, hauran d'acompanyar-se els documents següents:  
Curriculum vitae.  
Exemplar del treball que opte al premi.  
Certificació de l'escola universitària o facultat corresponent, de la seua aprovació com a projectes i tesines de fi de carrera i treballs de fi de curs i expressiva de la data en què va tindre lloc i la qualificació obtinguda si és el cas.  
Document de síntesi dels treballs realitzats certificat pel tutor.  
  
CD amb el treball presentat en format PDF o adjuntar-lo a la sol·licitud telemàtica en un o més fitxers de capacitat inferior a 10 MB cada un d'ells.  
· El termini de presentació s'allargarà des de l'endemà de la publicació de la convocatòria en el Diari Oficial de la Generalitat Valenciana, fins a l'1 de desembre de 2015.  
· Finalitzat el termini de presentació i abans del 21 de desembre de 2015, es procedirà a la valoració i la selecció dels finalistes, els quals es publicaran en la pàgina web de l'ICV a partir d'eixe moment; els participants no seleccionats podran retirar els treballs presentats.  
  
· Els exemplars presentats pels finalistes, quedaran depositats en la biblioteca de l'ICV, per a incrementar els seus fons documentals.  
  
Octava. Procediment i forma de concessió  
8.1. L'òrgan competent per a l'ordenació i l'instrucció serà el director de l'ICV, sent competent per a resoldre la concessió del premi el president del Consell Rector de l'ICV.  
8.2. El jurat elevarà la seua decisió el director de l'ICV, fent-hi constar els criteris que han sigut valorats en l'elecció de l'obra guanyadora, així com la seua ponderació.  
  
Novena. Decisió del jurat  
9.1. El jurat estarà integrat per:  
President: el director de l'ICV.  
Vocals:  
- Dos representants de les universitats valencianes.  
- Dos representants de l'empresa privada.  
- Dos representants d'institucions oficials de la Comunitat Valenciana.  
El tutor del projecte o treballs d'investigació que va resultar guanyador en l'última edició del Premi de Cartografia i Territori Pare Tosca.  
  
Un funcionari de l'ICV, amb veu però sense vot, que actuarà com a secretari.  
9.2. El jurat tindrà facultats per a resoldre tots els dubtes que apareguen en la interpretació de les bases.  
9.3. La decisió del jurat es donarà a conéixer per mitjà d'un anunci que es farà públic en la pàgina web de l'ICV, www.icv.gva.es.  
9.4. Criteris de valoració:  
El jurat seleccionarà, d'entre els treballs presentats, els finalistes, seguint els criteris següents:  
a) Originalitat i creativitat del projecte.  
b) Innovació tecnològica.  
c) Rigor.  
d) Aplicabilitat pràctica.  
e) Qualitat de la presentació.  
f) Viabilitat tècnica i econòmica del projecte amb la documentació presentada.  
El jurat podrà decidir declarar desert el premi si considera que cap dels treballs presentats n'és mereixedor, així com declarar-lo ex aequo; en este cas, el jurat determinarà el projecte que podrà optar a realitzar les pràctiques en les instal·lacions de l'ICV.  
El secretari del jurat haurà d'alçar una acta amb la decisió completa del premi. Esta acta haurà de ser firmada de conformitat per tots els membres del jurat.  
  
Deu. Premi  
El premi té una dotació econòmica de dos mil dos-cents cinquanta euros (2.250,00 ?), que es finançarà amb càrrec a la línia de subvenció SE000931, aplicació 14.23.4, corresponent al pressupost assignat a l'ICV l'any 2015.  
El premi està distribuït de la manera següent:  
- Alumne autor del projecte o treball d'investigació: mil cinc-cents euros (1.500,00 ?).  
- Tutor del projecte o treball d'investigació: set-cents cinquanta euros (750,00 ?).  
Les quantitats corresponents al premi estan subjectes a la normativa fiscal vigent.  
  
Onze. Publicació i publicitat  
11.1. L'ICV es reserva la possibilitat d'editar íntegrament i en exclusiva el contingut del projecte o treball d'investigació en el termini dels 12 mesos següents a l'adjudicació del premi pel jurat, sense satisfer per això cap quantitat en concepte de drets d'autor. Transcorregut el termini indicat, el seu autor el podrà editar pel seu compte. També podrà proposar la publicació als que no hagen obtingut el premi i hagen aportat un projecte o tesi.  
11.2. Els premiats podran fer publicitat de la dita condició en capçaleres, anuncis i memòries, i especificaran l'any en què van ser premiats, així com a publicar o difondre la concessió del premi en qualsevol mitjà de comunicació.  
  
Dotze  
La participació en esta convocatòria implica l'acceptació íntegra de les seues bases i de la decisió del jurat, al qual correspondrà resoldre quants dubtes i reclamacions es presenten, i les decisions del qual seran inapel·lables.  
  
Tretze. Règim jurídic  
La concessió del premi es regirà, a més de per les bases que van ser aprovades mitjançant la Resolució de 15 d'abril de 2010, del president del Consell Rector de l'Institut Cartogràfic Valencià (DOCV 6268, 17.05.2010), modificades parcialment, mitjançant la Resolució de 10 de febrer de 2011 (DOCV 6467, 24.02.2011), les quals regixen en la present convocatòria, per la Llei 38/2003, de 17 de novembre, General de Subvencions, i la resta de disposicions de desplegament i a falta d'això, s'aplicaran les normes de dret privat.  
Esta convocatòria del premi no contravé la política de la competència de la Unió Europea, no és necessària la seua notificació a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, tot això, de conformitat amb el que establix l'article 7, apartat 4 del Decret 147/2007, de 7 de setembre del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar les ajudes públiques.  
  
  
Catorze. Recursos  
Contra esta convocatòria es podrà interposar potestativament un recurs de reposició davant del mateix òrgan que l'ha dictat, en el termini d'un mes comptat des de l'endemà de la seua publicació, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puguen interposar qualsevol altre que estimen pertinent.